Play-off, UCL: Gent - Dinamo Kiev , miercuri, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Spre deosebire de România, Canada investeşte sume importante pentru sprijinirea speranţelor. În urma unor astfel de programe a apărut Eugenie Bouchard, iar acum Bianca Vanessa Andreescu. Ultima, canadianca născută în Mississauga din părinţi români. A început tenisul în România la nici 7 ani şi, pentru o perioadă, şase luni pe an se pregătea aici. Foarte repede, însă, la 11 ani, canadienii au cuprins-o în programul Tennis National Training Program, în Toronto.

Bianca Andreescu-Angelique Kerber 6-4, 3-6, 6-4

Pe 17 martie, după 7 ani, Bianca Andreescu a reuşit o victorie foarte mare pentru Canada. Singura jucătoare care a primit wild card la Indian Wells şi care a reuşit să câştige turneul: 6-4, 3-6, 6-4 cu Angelique Kerber în finală. La turneul californian, antrenorul Biancăi a fost Sylvain Bruneau.



"Dacă sunt niște copii talentați, federația le oferă mult sprijin. Canadienii sunt foarte organizați în tot ceea ce fac. De asemenea, Canada este o țară multiculturală, deci toți au venit de undeva. La inceput, investești ca parinte 100% bani și timp. Dacă un copil se remarcă pentru că este talentat, dacă are rezultate importante și constante, federația începe să investească foarte mult.

Acest sport este foarte scump, costurile se ridică la 250.000 de dolari pe an la acest nivel", a spus Maria Andreescu, mama Biancăi, într-un interviu acordat, în 2017, pentru prosport.ro, întrebată dacă a fost o decizie grea să aleagă între România şi Canada.

Bianca Andreescu a început tenisul la 6 ani

Bianca Vanessa Andreescu s-a născut în Canada din părinți români, la 16 iunie 2000. A început tenisul la Piteşti, unde a stat la bunici mai bine de doi ani (mama sa s-a întors în ţară pentru o afacere), pentru ca apoi să își continue antrenamentele în Canada. Părinții ei plecaseră în Canada anterior, imediat ce tatăl ei a primit o ofertă de lucru de acolo, cum a terminat facultatea.

"Eu m-am născut în Canada, dar am început tenisul în România, pentru că mama mea a avut serviciul acolo. A trebuit să ne mișcăm mai mereu, 6 luni în România, 6 luni aici, cam asta a fost", a declarat Bianca Andreescu într-un interviu acordat pentru Digi Sport.

"Chiar îmi place să lucrez cu ea, este o fată drăguţă. Îi ofer şi ea îmi dă înapoi, este întotdeauna foarte respectuoasă. Întotdeauna îi spun şi îi voi spune adevărul. După un meci, dacă a jucat rău şi nu-i spun înseamnă că nu sunt un antrenor bun. Sau dacă văd ceva în neregulă în atitudinea ei îi spun imediat pentru că vreau să remedieze rapid. Este foarte bună, poate face foarte multe lucruri bune şi este o fată foarte puternică", spunea despre ea Nathalie Tauziat acum trei ani.

Bianca Andreescu a câştigat Australian Open şi Roland Garros la dublu, junioare

La 13 ani a câștigat în Franța, la Tarbes, Les Petite As, competiție considerată un adevărat Campionat Mondial pentru jucătorii de până în 14 ani. Apoi, a cucerit de două ori consecutiv titlul la Orange Bowl, cel mai important turneu pentru juniori din lume. A fost prima dată de la Mary Jo Fernadez care a reuşit o astfel de performanţă în ultimii 35 de ani.

La 15 ani, deci în 2016, Federaţia Canadiană a plătit-o pe Nathalie Tauziat să o antreneze. Fostă număr 3 mondial, franţuzoaica a pregătit-o în acelaşi mod şi pe Eugenie Bouchard.

În 2017, puştoaica a reușit să câștige titlul de dublu la Australian Open şi pe cel de la Roland Garros, alături de Carson Branstine, în competiția rezervată junioarelor. În același an a primit și premiul ”FED Cup Heart”, din partea ITF, pentru performanțele sale din Junior Fed Cup. Primul meci pentru echipa de senioare a FED Cup a fost jucat la Cluj, la meciul România-Canada 3-1, unde a fost în învinsă de Irina Begu. Adică de jucătoarea pe care Bianca a eliminat-o la Indian Wells în primul tur şi pe care o va întâlni şi la Miami, turneu transmis tot de Digi Sport 2.

Poză făcută în 2017, după succesul de la Roland Garros. Alături de colega sa Carson Branstine şi de antrenaorea Nathalie Tauziat

În 2018 a contribut din plin la meciul Canada-Olanda 4-0, cu victorii la Richel Hogenkamp şi Arantxa Rus.

La începutul anului 2019 nu era printre primele 150 din lume, dar parcursul senzaţional, încununat cu victoria de la Indian Wells, o aduce pe locul 24 WTA. Ea va fi astfel cap de serie la viitoarele turnee din circuit şi va avea adversari mai facili în primele tururi.

Etichete:

,

,

,